OpenLLM-France/wikimedia huggingface dataset:
# Balmasedako juduen kanporaketa

Balmasedako juduen kanporatzea 1483an izan zen. Herriko kontzejuak, ordenantza baten bidez, juduak bertan auzotzea eta balmasedarrekin ezkontzea debekatu zien juduei. Juduak mende bat lehenago iritsi ziren herrira eta Kale Zaharreko hamahiru etxetan bizi ziren. Balmasedak 1.000 biztanle inguru zituen orduan eta juduak 50 bat ziren. Ez dirudi kopuru handia, baina XV. mendearen erdialdean Balmasedakoa euskal lurraldeko bigarren judutegi garrantzitsuena zen, Gasteizkoaren ondoren.
Handik hiru urtera, 1486ko urtarrilean, juduek debekuei muzin egin izana aitzakia, kontzejuak haiek herritik botatzea erabaki zuen eta, hainbat gizon armatuk, Pedro Sanchez Terreros alkatea buru, indarrez betearazi zuten erabakia. Juduek ihes egin zuten eta gehienek Villasana de Mena (Burgos) herrian hartu zuten babesa. Urte berean Gernikako Batzarrean gaia eztabaidatu zuten, eta Haron juduen ordezkariak juduak Balmasedatik “betirako urruntzea” onartu zuen, ziurrenik une horretan beste aukerarik ez zuelako.
Baina juduek Errege-erregina Katolikoengana ere jo zuten konponbide eske, eta haien erantzuna 1488an jaso zuten. Gutun bat bidali zioten herriko kontzejuari, juduak atzera bertan onar zitzan eskatuz. Errege-auzitegiak, gainera, bitartekari bat izendatu zuen eskaera betetzeko: Lope García de Chinchilla lizentziatua.
Balmasedarrek ez zieten itzultzeko baimenik eman, baina, gutxienez, negoziatzeko prest agertu ziren. Eta, azkenean, itxuraz Chinchillaren ahaleginei esker, juduek Balmasedan zituzten ondasunak tasatzea eta ezarritako balio horiek ordura arteko jabeei dirutan ordaintzea adostu zuten. Horrenbestez, juduak Balmasedatik egotzi zituzten, baina behintzat ez zituzten esku hutsik bota, Errege-erregina Katolikoen bitartekaritzari esker.
Kontua da handik lau urtera agintari berberek, Elisabet I.a Gaztelakoak eta Fernando II.a Aragoikoak, erresumako judu guztiak egoztea erabaki zutela. 1492ko martxoaren 31n Granadako ediktua sinatu zuten eta maiatzaren lehenean jarri zen indarrean. Eta ez zen negoziaziorik izan: juduek inolako ondasunik eta eskubiderik gabe alde egin behar izan zuten.

## Erreferentziak

* 1 2 3 4 5 Irazustabarrena, Nagore. (2017-12-17). «Balmasedako juduentzat gaitz erdi» Argia CC-BY-SA lizentzia.

## Kanpo estekak

* Datuak: Q65216640
# Balmasedako udal pilotalekua

Balmasedako Udal pilotalekua Balmasedako pilotalekua da. 1984ko urriaren 12an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12254736
# Balme

Balme Italiako udalerri bat da. Turingo Hiri Metropolitanoan kokatuta dago, Piemonte eskualdean. 105 biztanle ditu, 62,71 kilometro koadroko azaleran banatuta.

## Mugakideak

Balmek honako udalerri hauekin egiten du muga:
Groscavallo Usseglio Ala di Stura Lemie Bessans Bonneval-sur-Arc

## Kanpo estekak

* Datuak: Q9028
* Multimedia: Balme / Q9028
# Bavariako hauteslerria

Bavariako hauteslerria (alemanez: Kurfürstentum Bayern) Germaniako Erromatar Inperio Santuko printzerri nagusienetariko bat izan zen, 1623 eta 1806 artean Alemania eta erdialdeko Europa osoko historian eginkizun gailenak izan zituena.
Wittelsbacheko etxeak Palatinatua gobernatzen zuen eta bere adar batek Bavariako dukerria. 1356ko Urrezko Buldaren bidez Palatinatukoak printze-hautesle bilakatu ziren, Bavariakoak ordea ez. Baina Fernando II.aren aurkako Bohemiako matxinadaren ondorioz, Palatinatukoek bere eskubideak galdu zituzten bavariarren mesederako. Westfaliako Bakeak Palatinatukoen eskubideak itzuli arren, bavariarrek bere eskubideak ere mantendu zituzten.
Bavariako hauteslerria, Germaniako Erromatar Inperio Santuaren gainbeherarekin batera, 1806an desagertu zen; izan ere, 1805ean, Pressburgeko Bakearen ondoren, Maximiliano Josef hauteslea Bavariako errege bilakatu zen.

## Erreferentziak

* ↑ (Ingelesez) Von Pivka, Otto. (1980ko azaroa). Napoleon's German Allies. Osprey Publishing, 3– or. ISBN 978-0-85045-373-7..

## Kanpo estekak

* Datuak: Q256961
* Multimedia: Electorate of Bavaria / Q256961
# Bavariako oihana

Bavariako oihana (alemanez: Bayerischer Wald edo Bayerwald; bavarieraz: Boarischa Woid) Alemaniako eskualde menditsu eta basotsua da. Txekiako mugaren ondoan dago eta Bohemiako oihanaren jarraipena da. Gehiengoa Bavaria Beherea eskualdean dago baina iparraldea Palatinatu Garaikoa da. Eskualdeko mendirik altuena Großer Arber ("Arber Handia", 1.456 m) da eta ibairik nagusiena Regen ibaia.

## Erreferentziak

* ↑ Rafferty, John P, ed. Forests and Grasslands. New York: Britannica, 119 or..

## Kanpo estekak

* Datuak: Q4207
* Multimedia: Bayerischer Wald / Q4207
# Bavariera

Bavariera, austrobavariera izenaz ere ezaguna, Austrian eta Bavarian batez ere hitz egiten den germaniar hizkuntza bat da, zehazki, goi-aleman taldearen barruko aldaera-multzoa. Eztabaida dago hizkuntza beregaina edo alemanaren dialektoa den; hala ere, aleman estandarraren hiztunei ulertzeko zaila egiten zaie inoiz, hiztegi, ahoskera zein gramatika desberdintasunak baititu.
Ez du estatus ofizialik inon, eta ez du idaztarau estandarrik ere. Horrela, aleman estandarreren eragina gero eta handiagoa da.

## Hedapena

* Bavarian (Alemania):
** Bavaria Garaian
** Bavaria Beherean
** Palatinatu Garaian
* Austrian:
** Herrialde osoan, Vorarlberg estatu federalean eta Reutteko (Tirol) inguru batzuetan izan ezik, hor alemanikeraz hitz egiten baita.
* Suitzan:
** Samnaun udalerrian, Grisonia Kantoian.
* Italian:
** Bolzano-Bozen probintzia osoan (Hego Tirol) eta hizkuntza-komunitate txikiak Veneton.
* Hungarian:
** Sopron (Ödenburg) hiria ofizialki elebiduna da.

## Ikus, gainera

* Alemana
* Italiako hizkuntzak

## Kanpo estekak

* (Ingelesez) Bavarierari buruzko informazioa
* Datuak: Q29540
* Multimedia: Bavarian language / Q29540
# Bavarois

Bavaroisa postre gozo hotza da, gelatina, krema ingelesa eta esne-gain harrotua izaten dituena. Orokorrean, bavaroisak, fruta tropikalekin egiten dituzte, mango edo anana kasu, baina beste fruitu batzuekin ere egin daitezke.

## Historia

Frantziarren esanetan, suitzar asmakuntza bat da, baina Marie-Antoine Carêmeren errepertorioan sartu zenez, batzuetan autoretzat hartzen dute. XIX. mendearen hasieran egungo izenak hartu zuen Bavariagatik, edo, beharbada, goi sukaldaritzaren historian, Wittelsbach etxeko bavariar bazkaltiar ospetsu batengandik.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Alan Davidson, The Oxford Companion to Food, 1999 ISBN 0192115790, s.v..

## Kanpo estekak

* Datuak: Q623550
* Multimedia: Bavarian cream / Q623550
# Bavarierazko Wikipedia

Bavarierazko Wikipedia Wikipediaren bavarierazko edizioa da. 2009ko urriaren hasieran 2.779 artikulu zituen eta Wikipedien zerrendan 139.a zen.

## Kanpo estekak

* Bavarierazko Wikipedia
* Datuak: Q1961887
* Multimedia: Bavarian Wikipedia / Q1961887
# Bavariar Alpeak

Bavariar Alpeak, ingelesez: Bayerische Alpen, Ekialdeko Alpeetako zati bat da, Alemaniako Bavaria estatua eta Austriako Vorarlberg eta Tirol estatuen artean.
Mendi multzo honetako gailurrik garaiena Großer Krottenkopf da (2.656 m).
* Datuak: Q7411906
* Multimedia: Bavarian Prealps / Q7411906
# Bavariako Lurralde Polizia

Bavariako Lurralde Polizia (alemanieraz Polizei Bayern) Bavariako autonomia estatu alemaniarraren segurtasunaz arduratzen den lurralde polizia edo landspolizei da.

## Antolaketa

Zereginak eta antolakuntza hobeto banatzeko honako barrutietan dago banatuta Bavaria lurraldea, halaber, barruti bakoitzak bere egoitza dauka:
* Munich (Egoitza Nagusia)
* Frankonia Erdikoa: Nurenberg
* Frankonia Beherea: Würzburg
* Frankonia Garaia: Bayreuth
* Palatinatu Garaia: Regensburg
* Bavaria Beherea: Straubing
* Bavaria Garaia (Iparraldea): Rosenheim
* Bavaria Garaia (Hegoaldea): Ingolstadt
* Suabia (Iparraldea): Augsburg
* Suabia (Hegoaldea): Kempten

## Kanpo estekak

* Bavariako Lurralde Poliziaren webgune ofiziala
* Datuak: Q471333
* Multimedia: Bavarian State Police / Q471333
# Bavariar

Bavariarrak (bavarieraz: Boarn; alemanez: Bayern) Erdialdeko Europan, batez ere Bavaria eskualdean, bizi den germaniar herriaren kideak dira. Bavariarrek bavarieraz egiten dute eta XVII. mendetik aurrera orduko Bavariako hauteslerriaren mugen barnean bizi dira. Gertuko suabiar eta austriarren antzera, gehienak (%70a) katolikoak dira eta bertoko alderdi nagusia Bavariako Batasun Kristau eta Soziala da.

## Erreferentziak

* ↑ Minahan, James. (2000). One Europe, many nations: a historical dictionary of European national groups. Greenwood Publishing Group, 769 or. ISBN 0313309841..

## Kanpo estekak

* Datuak: Q13048507
* Multimedia: Bavarii / Q13048507
# Avignon Handia

Avignon Handia (Grand Avignon, frantsesez, Grand Avignoun edo Grand Avinhon, okzitanieraz) Okzitaniako Avignongo hirigune elkargoa bat da, Comtat Venaissin eta Garrigas parçanen kokatua.
Elkargoa 2001eko urtarrilaren 1ean inauguratu zen, 16 udalerri biltzen ditu, 193 712 biztanlerekin eta 306,81 km$^2$-ko azalerarekin.
Avignon elkargoko hiriburua da.

## Udalerriak

| Udalerria | Azalera | Biztanleria |
| Avignon/Avignoun | 64,91 | 91 921 |
| Les Angles/Angles | 17,64 | 8 349 |
| Caumont-sur-Durance/Caumont de Durença | 18,23 | 4 885 |
| Entraigues-sur-la-Sorgue/Entraigas de Sòrga | 16,57 | 4 872 |
| Jonquerettes/Joncairetas | 2,57 | 1 507 |
| Morières-lès-Avignon/Morièras d'Avignoun | 10,35 | 8 317 |
| Le Pontet/Lou Pontet | 10,77 | 17 530 |
| Pujaut/Puejaut | 23,5 | 4 136 |
| Rochefort-du-Gard/Ròcafòrt de Gardon | 34,03 | 7 532 |
| Roquemaure/Ròcamaura | 26,22 | 5 481 |
| Saint-Saturnin-lès-Avignon/Sant Savornin d'Avignoun | 6,25 | 4 846 |
| Sauveterre/Sauvatèrra | 13,09 | 2 036 |
| Saze/Sase | 12,6 | 2 037 |
| Vedène/Vedena | 11,18 | 11 259 |
| Velleron/Veleron | 16,39 | 1 960 |
| Villeneuve-lès-Avignon/Vilanòva d'Avignoun | 18,27 | 11 698 |

## Garraioa

Avignon Handia Orizo sareak zerbitzatzen du, garraiobide hauek dituen sarea:
* Avignongo tranbia
* Avignongo igarotze azkarreko autobusa
* Avignongo autobusak
* Avignongo bizikleta zerbitzua

## Erreferentziak

* ↑ 36. Araua
* ↑ (Frantsesez) «Avignon Handiko 16 udalerriak» Grand Avignon (Noiz kontsultatua: 2020-07-19).

## Ikus, gainera

* Avignon
* Orizo

## Kanpo estekak

* Avignon Handiko web gunea
* Datuak: Q1120105
# Avignon (konderriko eskualde-udalerria)

Avignon Quebeceko konderriko eskualde-udalerria da, Kanadan. Gaspésie–Îles-de-la-Madeleine eskualdean kokatuta dago, hiriburua Carleton-sur-Mer da eta bere sorrera 1981ko martxoaren 18an izan zen.

## Kanpo estekak

* Datuak: Q252901
* Multimedia: Avignon Regional County Municipality / Q252901
# Avignongo Aita Santuen jauregia

Avignongo Aita Santuen jauregia (frantsesez: Palais des papes d'Avignon) Frantziako Proventza-Alpeak-Kosta Urdina eskualdeko Vaucluse departamentuko Avignon hirian dagoen jauregia da. Europako Erdi Aroko eraikin gotiko garrantzitsuenen artean sailkatzen da. 1995. urtean UNESCO erakundeak Petit Palais museoa, Avignongo katedrala, Saint-Bénézet zubia eta Avignongo harresiekin batera Gizateriaren Ondare izendatu zuen.

## Historia

1305. urtean Klemente V.a zena (Bertrand de Goth gaskoia) Aita santu izendatu zutenean ez zuen Erroman piztu ziren liskarrei aurre egiteko asmorik erakutsi, aldiz 1309. urtean Avignon hirira lekualdatu eta Aita santuaren egoitza berria bilakatu zen. Ondorioz jauregi hau eraiki zen.
Honela hiri eta jauregi honetan Benedikto XII.a, Klemente VI.a, Inozentzio VI.a, Urbano V.a, Gregorio XI.a eta Benedikto XIII.a Aita santuak bizitu izan ziren. Hortik jauregi honek daraman izena.

## Iruditegia

* Aurrealdea.
* Klaustroa.
* Kapera handia.
* Saltokia.

## Kanpo estekak

* Aita Santuen jauregiaren webgunea (Frantsesez) (Ingelesez) (Italieraz)
* Datuak: Q143463
* Multimedia: Palais des Papes d'Avignon / Q143463
# Avignoneko 1423ko konklabea

Avignoneko 1423ko konklabea aita santua hautatzeko egindako bilera izan zen. Bileraren lekua Santa Maria sopra Minerva (Erroma) izan zen eta Klemente VIII.a hautatu zuten aita santu gisa.

## Ikus, gainera

* Mendebaldeko Zisma

## Kanpo estekak

* Datuak: Q12254538
# Avignongo Sinagoga

Avignongo Sinagoga XVIII. mendeko sinagoga enblematikoa da, Avignongo alde zaharraren erdian kokatua, Frantziako hegoaldean.

## Historia

Garai batean, Avignonek sinagoga zaharragoa zuen, auzo juduan, Avignongo Aita Santuen jauregiaren eta Saint-Bénézet zubiaren artean, gaur egungo Jerusalem plazan. 1220ko hamarkadaren amaieran, Avignóngo gotzainak hiriko judutegia eta harekin sinagoga birkokatzea erabaki zuen, eta juduak hiru atek ("goiko atea", "beheko atea" eta Calandre portalet izenekoa) mugatutako auzo batean giltzapetzera behartu zituen.
Avignongo egungo sinagoga auzo honetan eraiki zen 1785 eta 1787 bitartean, François Franquek diseinatu eta eraiki zuena. Eraikinari, luxuz apaindua, hainbat espazio txertatu zitzaizkion hurrengo urteetan, besteak beste, areto komunitario bat, mikve bat, kosher harategi bat, okindegi bat, ikasketa-gela bat eta ezkontza-areto bat; beraz, hiriko jarduera judu guztiaren erdigune bihurtu zen.
Eraikina 1845ean suntsitu zen sute baten ondorioz. Hurrengo urtean guztiz zaharberritu zuten (agregatu batzuk barne), Joseph-Auguste Joffroy arkitektoaren eskutik.
1993an, Avignongo sinagoga Frantziako monumentu historiko izendatu zuten (DK 736 erregistro-zenbakiarekin). 1849 urtea eraikinaren sorrera gisa ezarri zen.

## Ezaugarriak

Eraikinaren barruan, oinplano karratukoa, zirkulu-formako espazio neoklasiko bat dago, zutabe zuriz inguratua, otoitz-aretoa osatzen duena. Zutabeek, goiko galeria bat eusten dute, hau ere, beheko zutabeen jarraipena diruditen eta sinagogaren kupularen danborra eusten duten estilo bereko zutabeez inguratuta dagoena. Eraikinaren altzariak intxaurrondoz eginda daude.

## Iruditegia

* Ikuspegi orokorra.
* Barruko ikuspegia.
* Neoklasizismoaren eragina.

## Erreferentziak

* ↑ https://archive.wikiwix.com/cache/index2.php?url=https://books.google.fr/books?id=2YIEAAAAQAAJ&printsec=titlepage#federation=archive.wikiwix.com&tab=url
* ↑ Prévot, Philippe (1975). Histoire du ghetto d'Avignon : à travers la carrière des Juifs d'Avignon. Aubanel. ISBN 2-7006-0056-8. OCLC 1734981.
* ↑ Girard, Joseph. Evocation du vieil Avignon. ISBN 2-7073-1353-X. OCLC 491414083.
* ↑ https://www.pop.culture.gouv.fr/notice/merimee/PA00081947

## Kanpo estekak

* Datuak: Q1366211
* Multimedia: Synagogue d'Avignon / Q1366211
# Avignoneko Aitasantutzaldia

Avignoneko Aitasantutzaldia kristautasunaren historian 1309etik 1377ra doan tarteari deritzo. Epe horretan zazpi aita santuk bere egoitza Avignonen ezarri zuten (gaur egungo Frantzia):
* Klemente V.a: 1305–1314
* Joan XXII.a: 1316–1334
* Benedikto XII.a: 1334–1342
* Klemente VI.a: 1342–1352
* Inozentzio VI.a: 1352–1362
* Urbano V.a: 1362–1370
* Gregorio XI.a: 1370–1378
1378an Gregorio XI.ak berriro egoitza Erromara mugitu zuen eta han hil zen. Hurrengo hautaketen inguruko eztabaida bat dela eta, kardinal batzuek euren egoitza Avignonen mantendu zuten, eta bi antipapa hautatu zituzten:
* Klemente VII.a: 1378–1394
* Benedikto XIII.a: 1394–1423 (Avignonetik kanporatua 1403an)
1378tik 1417ra arteko epea nahiko korapilotsua da eta historialariek Mendebaldeko Zisma gisa izendatu dute. Antipapa ugari egon ziren eta fakzio ugari sortu ziren Eliza Katolikoaren barruan, zuten leialtasunaren arabera. Konstantzako Kontzilioak egoera konpondu zuen 1417an.
Aita Santuen Lurraldea (gaur egun Vatikano Hiria) handia zen garaiotan, eta Avignonez gain Venaissineko konderria ere hartzen zuen bere barruan. Frantziar Iraultza gertatu ondoren, 1791an, Frantziako lurrak izatera igaro ziren.

## Kanpo estekak

* Datuak: Q202558
* Multimedia: Avignon Papacy / Q202558
* Mendebaldeko Zismako aita santuak
# Aughnacloy (Down konderria)

Aughnacloy (irlanderaz: Áth na Cloiche) Ipar Irlandako udalerri bat da, Down konderrian dagoena.

## Kanpo estekak

* Datuak: Q2974604
# Aughnanure gaztelua

Aughnanure gaztelua (irlanderaz Caisleán Achadh na nlubhar eta ingelesez Aughnanure Castle), Irlandako Galway konderriko Oughterard udalerrian dagoen dorretxe bat da.
XVI. mendean eraiki zen eta 1572. urterarte Ó Flaithbheartaigh (O'Flaherty) klanaren egoitza izan zen, orduan Oliver Cromwellen ingeles armadak bereganatu zuen.

## Kanpo estekak

* Datuak: Q760412
* Multimedia: Aughnanure Castle / Q760412
# Aughrim (Wicklow konderria)

Aughrim (irlanderaz: Eachroim) Irlandako udalerri bat da, Wicklow konderrian dagoena. 2011ko erroldaren arabera 1.364 biztanle zituen.

## Kanpo estekak

* Datuak: Q2091051
* Multimedia: Aughrim, County Wicklow / Q2091051
# Aughris

Aughris (irlanderaz Eachrois) Irlandako udalerri bat da, Sligo konderrian dagoena. 2021ko erroldaren arabera 309 biztanle ditu.

## Kanpo estekak

* Datuak: Q4820382
# Augias

Augias (antzinako grezieraz: Αυγείας) greziar mitologian Elisko errege eta Epikasteren senarra zen, argonauta izandakoa. Batez ere ezaguna da haren ukuiluak zirela-eta, inoiz garbitu ez zituztenak, Heraklesek egin arte.

## Heraklesen bosgarren lana

Euristeok Heraklesi agindu zion Augiasen ukuiluak garbitzeko egun bakarrean. Lan hau eginarazi zion Herakles lotsarazteko, bere eginkizuna ezinezkoa baitzen. Baina Herakles azkarrak bi ibairen ibilbidea aldatu eta urak eraman zuen zikinkeria guztia. Orduan Augiasek tratua bete beharko zuen, baina ez zuen egin, lana urak egin zuela esan baitzuen. Horrela, Euristeok esan zuen ez zela benetako lan bat izan, Augiasek Herakles kontratau baitzuen. Orduan Heraklesen eta Augiasen arteko guda hasi zen, azkenean Herakles atera zen garaile eta garaipen honen omenez Olinpiar Jokoak sortu zituen.

## Kanpo estekak

* Datuak: Q207663
* Multimedia: Augean stables / Q207663
# Aughnacloy (Tyrone konderria)

Aughnacloy edota Auchnacloy (irlanderaz: Achadh na Cloiche) Ipar Irlandako udalerri bat da, Tyrone konderrian dagoena. Irlandako Errepublika eta Monaghan konderriaren mugatik hurbil dago, Dungannon udalerritik 20 kilometro hego-mendebaldera eta Ballygawley udalerritik zazpi kilometro hego-ekialdera.
2001eko erroldaren arabera 801 biztanle zituen.

## Kanpo estekak

* Datuak: Q2298085
* Multimedia: Aughnacloy, County Tyrone / Q2298085
# Aughrim (Galway konderria)

Aughrim (irlanderaz Eachroim, euskaraz "Zaldi Adaska" esan nahi du) Irlandako mendebaldeko Galway konderriko mendebaldean dagoen herri txiki bat da. Loughrea eta Ballinasloe udalerrien artean dago, Dublin-Athlone-Galway ibilbidea burutzen duen N6 autobide nazionalak zeharkatzen du.

## Kanpo estekak

* Datuak: Q2642247
* Multimedia: Aughrim, County Galway / Q2642247
# Augier Alexandre Leremboure

Augier Alexandre Leremboure (Donibane Lohizune, 1799ko urtarrilaren 14a - ibidem, 1868ko apirilaren 10a) lapurtar politikaria izan zen.
Lanbidez abokatua, Pirinio Apaletako diputatua izan zen 1848 eta 1849 artean.

## Erreferentziak

* ↑ Jolly, Jean. (1960). Dictionnaire des parlementaires français, notices biographiques sur les ministres, sénateurs et députés français de 1889 à 1940. Paris: PUF.
* Datuak: Q16026928
# Augier Lerenburu

Augier Lerenburu Lapurdiko politikaria izan zen (Baiona, 1798 – Donibane Lohizune, 1868). 1848an diputatu aukeratu zuten. Sozialismoaren aurka borrokatu zen, baina ez zuen Napoleon III.aren inperioa onartu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12254469
# Barbara

Barbara Italiako udalerri bat da. Anconako probintzian kokatuta dago, Markak eskualdean. 1.271 biztanle ditu, 11,04 kilometro koadroko azaleran banatuta.

## Mugakideak

Barbarak honako udalerri hauekin egiten du muga:
Arcevia Castelleone di Suasa Corinaldo Ostra Vetere Serra de' Conti

## Kanpo estekak

* Datuak: Q123567
* Multimedia: Barbara (Italy) / Q123567
# Barbara Ann

Barbara Ann Fred Fassert musikariak idatzi eta The Regents musika taldeak 1961ean kaleratutako abesti bat da (Barbara Anne izenaz). Halere, The Beach Boys estatubatuar musika taldeak jotako bertsioa da guztietan ezagunena, euren 1965eko Girl Don't Tell Me diskoan kaleratu zutelarik.

## Kanpo estekak

* The Beach Boys taldea Barbara Ann abestia abestuz ikusgai eta entzungai. Youtube.com (Ingelesez)
* Datuak: Q595899
# Barbara (2017ko filma)

Barbara 2017ko Mathieu Amalric frantziar zinema zuzendariaren film dramatikoa da.
Barbara abeslari frantziarraren inguruko filma ez da ohiko biopic-a. Horren ordez, Barbararen inguruan egin nahi duten zuzendari baten eta aktore baten istorio bat da.

## Aktoreak

* Jeanne Balibar - Brigitte
* Mathieu Amalric - Yves Zand
* Vincent Peirani - Roland Romanelli
* Aurore Clément - Esther
* Grégoire Colin - Charley Marouani

## Erreferentziak

* ↑ «Barbara» Berria 2018-03-24 CC BY-SA 4.0 lizentziapean.

## Kanpo estekak

* Datuak: Q29390287
# Barbara Aiello

Barbara Aiello (Pittsburgh, 1947ko azaroaren 6a) italo-estatubatuar errabinoa da, Italiako lehen emakume errabino izateagatik ezaguna, baita Italiako lehen errabino ez-ortodoxo ere.

## Bizitza

Italiar judu jatorriko familia batean jaio zen Pittsburghen (Pennsylvania). Nerabezaroan bere arbaso juduei buruz ikasi zuen. 1975ean, 28 urte zituela, Calabria bisitatu zuen lehen aldiz. Rabbinical Seminary Internationalen ikasi zuen, eta 51 urte zituela errabino ordenatu zuten.
2005ean Siziliako lehen seder antolatu zuen 1492tik, juduak kanporatu zituztenetik. 2006an Calabriako Kultur Zentro Judua sortu zuen Lamezia Termen, eta 2007an Ner Tamid del Sud, Сalabrian jardun dagoen lehen sinagoga azken 500 urtetan.
Horrez gain, Kids on the Block txotxongilo taldea sortu zuen 1977an. Ahalegin aitzindaria izan zen desgaitasuna duten haurrak eskola-sisteman eta gizartean sartzen eta haienganako jarrera positiboak garatzen laguntzeko.

## Erreferentziak

* ↑ (Ingelesez) Tabachnick, Tony. «Pittsburgher is Italy’s first female rabbi» The Jewish Chronicle 2011-01-20 jatorrizkotik artxibatua (artxibatze data: 2015-12-10) (Noiz kontsultatua: 2024-06-17).
* 1 2 3 (Ingelesez) Wiener, Robert. «Italian-Americans seek to discover Jewish roots» New Jersey Jewish News 2009-03-12 jatorrizkotik artxibatua (artxibatze data: 2017-05-21) (Noiz kontsultatua: 2024-06-17).
* ↑ (Ingelesez) Ioffee, Karina. «Italy’s Only Female Rabbi Digs Up the Country’s Hidden Jewish Roots» Tablet 2014-02-21 (Noiz kontsultatua: 2024-06-17).
* ↑ (Ingelesez) Weissman, Sara. «Italy’s First Woman Rabbi Searches Out Calabria’s Hidden Jews» Forward 2015-08-17 (Noiz kontsultatua: 2024-06-17).
* ↑ (Italieraz) Prisco, Francesco. «Terra Promessa sui monti calabresi» Il Sole 24 ORE 2012-08-22 (Noiz kontsultatua: 2018-02-01).

## Kanpo estekak

* Datuak: Q4858700
# Barbanzako eskualdea

Barbanzako eskualdea Galiziako kostaldean dago, Coruñako probintziaren hego-mendebaldean.

## Udalerriak

Boiro, A Pobra do Caramiñal, Rianxo eta Ribeira.

## Ikus, gainera

* Rias Baixas

## Kanpo estekak

* Datuak: Q807326
* Multimedia: Comarca da Barbanza / Q807326
# Barbara (Parisko metroa)

Barbara Parisko metroaren geltokia da, udalerriko Montrouge eta Bagneux dagoena.

## Ikus, gainera

* Parisko metroa
* Parisko metroaren geltokiak
* 4. linea (Parisko metroa)
* Barbara (abeslaria)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q3501980
* Multimedia: Barbara (Paris Metro) / Q3501980